
„AIDO“ PRIEDAS VAIKAMS 


LIETUVALTĖ 


Plaukė Nemunėlis Puošė ją rugeliai, 
Lygiu laukeliu, Miežiai ir kviečiai, 
Bėgo lietuvaitė -Puošė lietuvaitę 
Smėlio takeliu. Juostele gelsvai. 
Puošėsi pievelės Puošė ją pievelė 
Ir laukai visi, Ir žali laukai, — 
Tik mergaitės rūbai Puošė lietuvaitę 
Taip pilki, menki. Juostele žaliai. 
Prašė laukelius ji, Puošė ją kūkaliai 
Prašė pieveles: Ir kiti žiedai, 

— Duokit man spalvelių Puošė lietuvaitę 
Nors tris juosteles! Juostele rausvai. 


Plaukia Nemunėlis 
Lygiu laukeliu, 
Puošias lietuvaitė 
Trispalviu rūbu. 
K. Tėma 

V A REPE ESS 


Nr: 8 


DĖDĖ VANAGĖLIS 


KSAVERAS VANAGĖLIS 


Jūs, vaikeliai, tur būt, girdėjo- 
te iš savo tėvelių, kad buvo tokie 
laikai, kada lietuviui buvo drau- 
džiama turėti savąsias knygas ir 
savuosius laikraščius. Rusų žanda- 
rai važinėdavo po mūsų kaimus 
ir miestelius, kratydavo pirkias ir 
šiaip trobesius ir ieškodavo tų kny- 
gų ir laikraščių. Oi, vargas būda- 
vo tam lietuviui, pas kurį jie ras- 
davo tokią knygą! Tokį žmogų jie 
sodindavo kalėjiman, kartais iš- 
siųsdavo Sibiran, — tokian toli- 
man kraštan, kur maža gyvėnda- 
vo žmonių, ir mums dar visai 
svetimų. O mūsų tėveliai ir tėve- 
lių tėveliai norėjo turėti savų kny- 
gy ir laikraščių. Jie juos spausdi- 
nosi Prūsuose ir iš ten atsigaben- 
davo. Tai kas tas knygas spau- 
sdino ir kas jas prirašydavo? — 


galite paklausti pas mane. lr aš 
jums bent trumpai papasakosiu. 


Prieš 60 metų mes jau turė- 
jome savo mokytų vyrų. Jie susi- 
rūpino leisti mums naują laikraštį, 
kurį pavadino „Aušra“. Pirmasis 
„Aušros“ sumanytojas ir jos lei- 
dėjas buvo daktaras Jonas Ba- 
sanavičius; mes jį už tai da- 
bar Tautos Patriarku vadiname. 
I „Aušrą“ rašydavo ir daugiau 
mokytų vyrų, — ir visus juos au- 
šrininkais vadiname. D-ras Ba- 
sanavičius ir visi aušrininkai kėlė 
mūsų senelius iš gilaus miego, iš 
tokio miego, kada mes nė neži- 
nojome,—jau buvome pamiršę, — 
jog esame lietuviai. Aušrininkais 
mes dabar didžiuojamės ir juos 
už nuveiktus darbus mylime ir 
gerbiame. O jie mums prirašė ne- 
maža knygų ir laikraščių ir visa 
tai iš Prūsų gabendavę mums, kad 
mes skaitydami šviestumės. Stai 
šitų vyrų tarpe buvo ir dėdė 
Vanagėlis 

Dėdė Vanagėlis gimė Dzūkų 
krašte 1863 m. Mažas būdamas, 
neteko motinos, buvo našlaitis. 
Mokytis pradėjo anksti, kai pra- 
dėjo septintuosius metus. Mokėsi 
gerai, mokytojų klausė, juos gerbė. 

Kai pabaigė mokslus, pradėjo 
pats kitų vaikus mokyti, — buvo 
mokytoju. Dirbti turėjo svetur, ne 
tarp savųjų. Ten ir mirė birželio 
15 d. Palaidotas Vilniuje, nes la- 
bai norėjo, nors amžinuoju miegu 
su savaisiais miegoti. 

Besimokydamas pradėjo rašinėti 
eiles ir jas siuntinėti „Aušrai“. Jo ei- 
lės „Aušros“ redaktoriams patiko ir 
jie jas spausdino joje. Jūs, vaikeliai, 
perskaitykite įdėtas pereitame „Ai- 
do“ numeryje eiles „Iš tolimos ša- 

dies“. Jos prasideda žodžiais: „Kur 
banguoja Nemunėlis“. Ši eilėraštį 
galima dainuoti. Seniau ji bemaž vi- 
si mūsų seneliai dainuodavo. Šią 
gražią dainą parašė dėdė Vana- 
gėlis. Parašė jis ir kitų eilių ir jas 
siuntė „Aušrai“, vėliau „Varpui“ ir 
kitiems laikraščiams. Vieną tokį 
eilėraštį (Lietuvaitė) prašome pa- 
skaityti. 

Dėdė Vanagėlis 
jus, — mažus vaikus. 


labai mylėjo 
Jis jums 


Genys 


MARP LEL LS, 

parašė kelias gražias pasakėčias. 
Jo pasakėčią „Genys ir dagilis“ 
rasite šiame „Varpelio“ nume- 


ryje. 

Dėdės Vanagėlio tikroji pavar- 
dė buvo Sakalauskas, vardas — 
Ksaveras. Vanagėliu jis pasivadino, 
kad jo rusų žandarai nesurastų ir 
už rašymą į „Aušrą“ nenubaustų. 
Paskui prie šios slapyvardės ir jis 
ir mes pripratome ir kitaip jo jau 
nevadindavome. 


ir dagilis 


Giraitėj krūmely dagilis tupėjo 
ir saldžią dainutę ramiai sau čiulbėjo; 
Ant medžio gi aukšto, ieškodams sau peno, 
Genys darbininkas snapyčiu tukseno. 

— Bent kartą jau liaukis!--dagilis jam tarė: 
— Nes tavo beldimas man ligą įvarė! 
Man čiulbant klausytum, tyliai sau tupėtum 
Ir mano balseliais pasdžiaugti galėtum! 

Genys jam atsakė:—Miels tamsta klausyki, 
Šitos tu rūstybės širdy nelaikyki, 
Nes tu dėl ramumo dainuoji iš seno; 
Aš beldžiuos iš vargo ir ieškau sau peno! 


Ks. Vanagėlis 


Lietuvaitė 


Mūs lietuvaitė 
Darbšti mergaitė: 
Ravi ir sėja 
lr siuvinėja; 
Kiemelį šluoja, 
Puikiai dainuoja 
Dainutę graudžią, 
Verpia ir audžia; 
Linelius mina, ' 
Valgi gamina, 
Skelbia, mazgoja, 
Tvarkos daboja. 


Prigimtą šali 

Myli, kiek gali; 

Gerbia darbštumą, 

Dorą, blaivumą... | 
Ta mūs seselė, 
Skaisti aušrelė, 
Širdi ramina, 
Tautą dabina. 

O mylimoji! 

Gyvenk, sveikoji, 
Metus ilgiausius 
Ir laimingiausius! 
Ks. Vanagėlis 

VARR ELIS 


„Varpeliui“ 


Nuo nesenai lankyt pradėjai mus, 

Bet mes tave pamilome karštai, 

Nes tu, „Varpeli“, draugas mūs brangus, 
Neši mums šviesą, ją neši tikrai! 


Mes mylim knygas, mylim ir tave, 

„Varpeli“, drauge mūsų tu brangus! 
Mes be tavęs, tarytum pragare, 

Kai tu esi, mums žydrasis dangus. 


Todėl lankyk, „Varpeli“, mus visus! 
Lankyk be pertraukos ilgai ilgai! 
Kol tu gyvuosi, tavo vardas bus, 
Mes tavo būsime tikri draugai! 


Jonas Mackevičius. 


Žemės 
Gyveno žvienas turtuolis, 
kuriam nieko netrūko. Salia 
jo dvaro gyveno ir vargšė 
našlė, kuri turėjo nedidelį dar- 
žą. Ir sumanė turtuolis atimti 
iš našlės tą žemės gabalėlį ir 
prie savosios prisijungti. Su- 
rado jis priekabių, padavė 
teisman ir teismas priteisė jam 
tą daržą. 


Kitą dieną turtuolis išėjo 
apžiūrėti tą turtą. Atėjo ir naš- 
lė su maišu rankose ir su aša- 
romis pradėjo prašyti leisti jai 
pasiimti bent maišą žemės. 
Nusišypsojo turtuolis ir tarė: 


— Imk, man jos“ negaila! 


maisas 

Prisipylė našlė visą maišą ir 
prašo: 

— O dabar padėk man 
užsimesti ant pečių. 

Nenorėjo turtuolis rankų 
tepti, bet ilgai prašomas su- 
tiko. Priėjo, pamėgino pakelti, 
neišgali. 

— Ne,—-sako,— negaliu nė 
iš vietos pajudinti. 

— Jei negali pakelti tik 
vieno maišo žemės, tai kaip 
pakelsi, kai ant sąžinės su- 
guls visas mano daržas? — 
paklausė našlė. 

Susimąstė turtuolis, susi- 
gėdino ir grąžino našlei jos 
daržą. 


Nre 

Per ežerėli... 


Paparčio žiedas 


Buvo vargšas berniukas, 
kuris neturėjo nei tėvų, nei gi- 
miniu. Jis labai norėjo rasti 
paparčio žiedą. Sulaukęs šv. 
Jono nakties, berniukas išsi- 
rengė į girią. Ilgai ėjo, kol pa- 
galiau priėjo aikštelę. Tenai 
sustojo pasilsėti. Tuo tarpu 
pradėjo rodytis visokios bai- 
dyklės, kurios iš visų pusių 
gąsdino vargšą vaikelį. Tačiau 
drąsusis berniukas nieko ne- 
žiūrėjo ir, kaip tik pamatė gra- 
žų žiedą, greit ji nusiskynė. 
Bet žiedas degino rankas, tai 
berniukas įmetė jį i kišenę. 
Tuomet žiedas prakalbėjo žmo- 
gaus balsu: 


— Tau nevalianieko duoti 


žmonėms, ką tu gausi iš pa- 
parčio žiedo. 

Berniukas nuliūdo, tačiau 
prižadėjo žiedui niekam nepa- 
dėti. Ko tik norėdavo, tą gau- 
davo iš paparčio žiedo. Ilgai- 
niui nusibodo taip gyventi, ir 
jis sumanė padėti vargšams. 
Paparčio žiedas jį vėl sulaikė. 
Berniukas labai nuliūdo ir per 
dienų dienas verkė. Pagaliau 
paprašė jis paparčio žiedo, kad 
žemė persiskirtų. Žemei per- 
siskirus, berniukas krito su 
žiedu į žemės gilumą. Nuo to 
laiko niekas nebegali rasti pa- 
pačio“ Žiedo | 

Papasakojo mamytė, 
parašė A/bina M. V sk. mokinė. 

vAGYS 


Senai, labai senai, kartą 
Prancūzijos karalius nuvažiavo 
pas Rusijos karalių | svečius. 
Jiems besikalbant įvairiais rei- 
kalais, išėjo kalba ir apie va- 
ais. 


Per šoko 


Prancūzas ir sako: 

— Mano karalystėje visai 
nėra vagių. ao 

— O mano karalystėje jų 
yra, bet labai gudrūs. Jie gali 
net nuo nemiegančio žmogaus 
pavogti laikrodį. 


Prancūzas tokiais vagimis 
labai stebėjosi. Pagaliau, norė- 
damas isitikinti, ar rusas tiesą 
kalba, sako: 


— Tegul gi tie vagys pa- 
vagia nuo manęs, kai nemie- 
gosiu, laikrodį ir auksines batų 
sagutes. 

Rusų karalius tuojau davė. 
žinią tiems gudriesiems va- 
gims. Jis susitarė su jais, kada 
ir kur tie vagys apvogsią Pran- 
cūzijos karalių. Abudu kara- 
liai tik turėjo tą dieną išeiti 
pasivaikščioti. 

Atėjo ir ta diena. Karaliai 
išėjo pasivaikščioti. Tik einant 
pro vieną krautuvę, pakilo di- 
džiausias debesis pūkų. Kara- 
lių drabužiai paliko, kaip snie- 
gas, balti. Iš krautuvės išbėgo 
du žmonės su šepečiais ir ėmė 
valyti karalių drabužius. Kai 
nebebuvo ant karalių nė vieno 
pūkelio, prancūzas išėmęs 5 
rublius ir duoda valytojui. Tas 
dėkodamas puolė bučiuoti 
koju. 

Nuėjo karaliai toliau. Tik 
prancūzui ėmė smukti batai. 
Pasilenkė jis juos stipriau sa- 
gutėmis suveržti ir tuomet pa- 
matė, kad auksinių sagučių 
prie jo batų nebėra. Tuojau 
griebėsi laikrodžio—neberado 
ir jo. Tada jis suprato, kad jį 
valant apvogė, o sagutes nu- 
piovė valytojas, būčiuodamas 
kojas. 

Prie pušelės mūs namelis 


Žalio ridikėlio pasaka 


Susitiko kartą vyresnysis 
Petrelis su mažesniu Joneliu 
ir sako: 

— Aš tau žalio ridikėlio 
pasaką pasakysiu. Ar klau- 
sysi? 

> Glausysiu,; — sako nu? 
džiugęs Jonelis. 
1a —— Tu sakai: „klausysiu“, 
ir aš sakau: „klausysiu“. Eina 
boba pagal tvorą, nešas naują 
vyžu porą. Ar klausysi? Aš tau 
žalio ridikėlio pasaką pasaky- 
siu. Ar klausysi? 

— Neklausysiu,—sako nu- 
siminęs Jonelis. 


VARPELŲS 


119 


Piemenėlis 


Vos saulutė patekėjo, 
Ciulba vieversėlis, 
Pamiškėje, prie upelio, 
Gano piemenėlis. 


Piemenėlis —vargdienėlis, 
Liūdnos jo dienelės, 

Bet jisai nenusiminęs 
Dainuoja dainelę. 


Tai vamzdelį išsisukęs 

Iš žalio žilvičio, 

Trimituoja, kiek tik moka, — 
Klausos jo paukštyčiai. 


Visad šypsos, visad linksmas, 
Niekad nenutyli, 

Klauso savo šeimininko 

Ir Dievuli myli. 


Niekam skriaudos nepadaro, 
Nuo blogo prižiūri, 

Todėl gerą piemenėlį 
Laimina Dievulis. 


A. Ivanauskaitė. 


— Tu sakai: „neklausysiu“, 
ir aš sakau: „neklausysiu“. 
Eina boba pagal tvorą, nešas 
naują vyžų porą. Ar klausysi? 
Aš tau žalio ridikėlio pasaką 
pasakysiu. Ar klausysi? 

— Ne-e-el 

— Tu sakai: „ne-e-e“,ir aš 
sakau: „ne-e-e“. Eina boba pa- 
gal tvorą, nešas naują vyžų 
porą. Ar klausysi? Aš tau ža- 
lio ridikėlio pasaką pasakysiu. 
Ar klausysi? 

Mato Jonelis, kad tokiai 
Petrelio pasakai galo nebebus 
ir nubėgo nuo jo. 

Kai visur žalia 


Kaip gražu, vasarėlei atėjus, 
Pievoj, sode ir rūtų darželyj! 
Plaukus glosto mums šiltasis vėjas, 
O aplinkui vien žalia ir žalia... 


Krūmai, medžiai ir žolės" mažytės 
I saulutę galvas savo kelia. 

Ir kur tenka tik mums apsdairyti, 
Ten tematome — žalia ir žalia... 


Ei tu, vasara mūsų žalioji, 

Tave troškome mes pamatyti! 
Tu kiekvieną vaikuti vilioji 

Bėgti kieman linksmai palakstyti. 


Tavo saulės karšti spindulėliai 
Tuoj pažadin kiekvieną miegalį! 
Jie juk žemę iš miego prikėlė, 
Jų tik dėka šalyje mūs žalia. 

J. Mackevičius. 

Gandrų lizdai. 


Senelis ir paparčio žiedas 


Vieną kartą gyveno žmo- 
gus, kuris turėjo tris /sūnus. 
Kol tėvas buvo jaunas ir viską 
galėjo dirbti, tai sūnūs jį my- 
lėjo, o kai paseno, tai pra- 
dėjo jo neapkęsti. Bardavo ji 
dažnai ir valgyti neduodavo. 
"Tuomet senis nutarė eiti ieš- 
koti paparčio žiedo. Taigi, kai 
atėjo šv. Jono naktis, išėjo į 
tolimą mišką. Ilgai ėjo ir la- 
bai pavargo, kol rado papar- 
čio žiedą. Aplink staugė vi- 
soki miško žvėrys ir baisios 
šmėklos, bet nedriso jam nie- 


ko blogo padaryti, kadangi jis 
buvo pamaldus ir geras. Nu- 
skynė žiedą senelis, parėjo 
linksmas namo. Nuo to laiko 
tapo jis labai turtingas žmo- 
gus. Sūnūs, tai pamatę, pra- 
dėjo prie tėvo gerintis. Tėvas, 
kaipo pamaldus ir geros šir- 
dies žmogus, dovanojo jiems 
ir vėl priglaudė savo. sūnūs. 
Ir laimingai ir linksmai visi 
nuo to laiko gyvena. 

Papasakojo bobutė, 

užrašė Bernardutė, 

V skyriaus mokine. 

VARR: PEES 

Mano raštas 


Menkas mano raštas, — 
Menkučio rašėjo! 

Gal kitiems dalužė 
Daugiau pažadėjo... 


Su noru aš dirbčiau, 
Jėgų negailėčiau, 

Kad aš tik su plunksna 
Apseiti mokėčiau. 


Kad aš tik su plunksna 

Apseiti galėčiau, 

Tuomet vien tėvynei 

Dirbčiau ir kentėčiau. 
Dirbčiau ir kentėčiau, 
Jėgų negailėčiau,. 
Varguos ir nelaimėj 
Saviesiems padėčiau. 


Tokis mano raštas, 
Kokis aš rašėjas! 
Dėkui tai dalužei, 
Kiek ji man tesėjo... 


VI. Skiaustis. 


Arabas ir piktoji 


(Arabų pasako). 


Jojo arabas tyruma. Rankoje jis 
turėjo ilgą ietį. Salia kelio pamatė 
dar rusenantį didelį laužą, o lauže, 
"tarp žarijų, besiraičiojančią ir snyp- 
ščiančią piktąją. Pamatė ji arabą ir 
„ėmė prašyti: 

— Dievo tarne! padėk man, iš- 
"gelbėk. mane nuo mirties. 

Arabas įsmeigė ieties galą tarp 
žarijų. Piktoji susirangė aplink ietį 
ir, kaip matai, pasiekė arabo ranką, 
nuo rankos jojo kaklą, apsisuko 
„aplink ir pradėjo smaugti. 

„. — Ką tu darai? — vos išgalėjo 
ištarti arabas. 

— Argi tu nejunti, ką aš da- 
‘rau? — atsakė piktoji .— Aš noriu 
tave Pasmaugti. 

— Už ką? Ar už tai, kad aš 
tave nuo baisios mirties išgelbėjau? 

— Taip, už tai. Argi tu nežinai, 
kad žemėje už gera piktuoju mo- 
‘kama? Taip elgiuos ir aš. 

— Ne, piktoji, ne visi taip el- 


giasi. Tai tik tu viena neteisinga 
esi, —sako arabas. 

— Ne, ne aš viena, bet visi, — 
sušnypštė piktoji ir dar stipriau 
suveržė arabo kaklą. 

— Atleisk kiek man gerklę, — 
ėmė maldauti arabas: — paklausyk, 
ką aš tau tarsiu. ; 

Piktoji šiek tiek atsileido. 

— Paklausime trijų būtybių, ku- 
rias rasime tyrumoje, ar tu tiesą 
sakai. Jei visi trys tą pat tvirtins, 
ką sakai: ir tu, tuomet galėsi pa- 
sielgti su manimi, kaip panorėsi,— 
įtikinėjo arabas. 

— (Gerai, paklausime, — sutiko 
piktoji. 

"Joją' arabas su piktąja ant kak- 
lo. Piktoji stipriai veržia kaklą ara- 
bui, kad šis vos vos gali kvėpuoti. 

tai prijojo jiedu prie šaltinio ir 
sustojo. 

— Klausyk, tyrusis vandenėli!— 
sako arabas.—Aš išgelbėjau iš ug- 
nies štai šitą piktąją, O ji, nedė- 


„tik kriokia. 

kingoji, nori mane pasmaugti. Ji 
tvirtina, kad turi teisę taip elgtis, 
nes žemėje, girdi, už gera piktuoju 
atlyginama. Ar taip gali būti? 

— Tiesa, tiesa, — atsakė šaltinis. — 
Štai pažiūrėk: mano vanduo visuo- 
met vaiskus ir tyrus; ateina žmo- 
nės su arkliais ir kupranugariais, 
aš juos pagirdau savo vandenėliu: 
be manęs jie ištrokštų ir mirtų 
šioje tyrumoje,—o jie ką padaro? 
Kai pasileidžia keliauti toliau, ma- 
no vandenin suverčia mėšlą ir šiai p 
šiūkšles ir užteršia mane. ; 

Kai išgirdo piktoji šaltinio žo- 
džius, dar stipriau suveržė arabui 
kaklą. 

Nujojo toliau. Štai prijojo prie 
aukšto medžio — palmės. Arabas 
papasakojo jai visa, kassu juo at- 
sitiko. Ir pradėjo aimanuoti palmė: 

— Tiesą kalba piktoji. Štai aš 
augu tyrumoje ir savo paunksnėje 
priglaudžiu kiekvieną keleivį. Jie, 
+ pasilsėję, pavalgę mano vaisių, ne- 
kaip atsidėkoja: Nubrauko mano 
lapus, aplaužo man šakas, nulupa 
žievę, prie stuobro sukuria laužą. 
Ko gero, mane jie ir nukirsti gali, 
kaip jau nukirto ne vieną mano 
seserį. Štai kaip atlyginama už 
gera! 

Suveržė piktoji dar stipriau ara- 
bui gerklę. Jis jau neišgalįs kalbėti, 
Štai pastebėjo ara- 

bas bėgantį šakalą*). Jis parodė ji 
piktajai. Ji truputį atpalaidojo ger- 
klę, kad arabas galėjo sušukti: 

— Palauk, sustok! Aš noriu su 
tavim pakalbėti! 

— Gerai, kalbėk, tik per arti 
prie manes nejok, — atsakė bailys. 
šakalas, bet sustojo. 

Prijojo arabas su piktąja prie 
šakalo ir papasakojo jam apie sa- 
vo vargą su piktąja. 

-— Tai tu ją išgelbėjai 
nies? — paklausė šakalas. 
sinori tikėti! 

Arabas vėl pradėjo iš pradžios 
pasakoti, kaip tatai įvyko. 

— Ne, ne, — sulaikė jį šaka- 
las. — Tu man nepasakok, tik pa- 
rodyk, kaip tatai tu padarei. Aš 
tuomet geriau suprasiu. 

Arabas nuleido ietį iki žemės, 
piktoji ietimi nušliaužė smėlin. 

— Na, ką dabar tu man pasa- 
kysi? — paklausė arabas. 

— Priešas dabar prie tavo ko- 
jų, — tarė šakalas, o — tu dar 
klausi, ką aš pasakysiu. Nudurk ją! 

— Ne, — atsakė arabas, — taip 
elgiasi tik žvėrys. Mes, žmonės, tu- 
turime kitus Dievo įsakymus. Su- 
die, piktoji! Gyvenk ir neužmiršk, 
kad žemėje dar yra Dievo teisin- 
gumas. Žmonės apie tai žino. Tei- 
singumas — tai Dievo valia, meilė, 
atlaidumas. Jis žmones valdo, jis. 
pasaulį nugalėjo. 


iš ug- 
— Ne- 


*) Šakalas — tyrumos žvėris, kaip Ir nujojo arabas per tyrumą, tik 
mūsų vilkas. dulkių stulpas ženklino jojo kelią 
—1- CE ————— 


Žvejys 


Aš žvejys esu geriausias: 
Daug žuvų gerų turiu, 

Kur gražiausis ir storiausis, 
Visuomet aš sau imu. 


K. Tėma. 

STEBUKLAS 


„ „Kartą, Šventojo Jono vakarą, 
išsivedė bernas arklius ganyti. Nu- 
sivedė į pamiške, supančiojo ir 
pats atsigulė papartynan ir užmigo. 

Pabunda anksti rytą, ir dyvais 
negali liautis: viską jis girdi ir vis- 
ką mato... Girdi, ką jo šeiminin- 
kas kalba, mato dargi ką jo šei- 
mininkė pusryčių verda... 

— Kas tai? Argi sapnuoju, — 
mano bernas. Atistojo, dargi su- 
švilpė. — Ne, nemiegu. 

Zvilgterėjo į apačią. 
| — O Dievuli Aukščiausiasai!-—- 
Iš džiaugsmo suriko bernas, nes 
pamatė žemėje didžiausią puodą 
sidabrinių pinigų. Visas jo kūnas 
ėmė džiaugsmu virpėti. Norėjo 
pasižymėti tą vietą, kad paskui 
lengviau ją surastų, bet pagaliau 
pamanė: 

. — O kam? Juk aš ir be to 
Viską matau. Ateisiu ryt su kastu- 
vu ir išsikasiu. 

Užsėdo ant arklio ir joja na- 
mo. Kiek pajojėjęs, žiūri — po 
kelmu didžiausia statinė aukso, o 
šalia jos brangiausi žemčiūgai ir 
lietuviški gintarai šviesiausi. Pa- 
žiūri į kitą pusę — o ten dar di- 
desnė statinė auksinių pinigų, dar 
gražesni žemčiūgai ir brangūs gin- 
tarai guli žemėje. ; 

„lr juo toliau jis jojo, juo dau- 
giau turtų žemėje matė — čia 
aukso, čia sidabro, čia perlų ir 
gintarų. 


Paspaudė arklį ir nujojo grei- 
čiau namo. $ 

— Tai būsiu turtingas, tai bū- 
siu turtuolis, — jodamas kalbėjo 
sau. 

Parjojęs namo, susiieškojo ge- 
rą kastuvą ir daug maišų, kad ga- 
lėtų kuo daugiausia turtų prisikasti. 

`. — Tegu jį šimtas ir tą šeimi- 

ninką ir jo darbus! Man jau ne- 
bereikės jo klausyti, nė darbų dir- 
bti, — svajojo bernas.—Nors kar- 
tą paponausiu... Eisiu tuoj gulti, 
gerai išsimiegosiu, o ryt, brolyti,. 
ponu būsiu, — kalbėjo sau bernas. 
nusirengdamas. 

Bet vos suskubo vyžas nuslau- 
ti, kai staiga akyse jam atsimainė,. 
viskas dingo ir jokių turtų matyti 
nebegalėjo. 3 - 

Persigando mūsų bernas. Iš: 
gailesčio dargi verkti pra dėjo. 
Tuoj vėl apsirengė, paėmė kastu- 
vą ir nubėgo turtų kasti, bet rasti 
negalėjo, nes vietos niekur nebu- 
vo pažymėjęs. 

Liūdnas grįžo bernas namo Ir 
vėl turėjo šeimininko klausyti, ir 
jam darbus dirbti. 

Kas per stebuklas buvo berną. 
ištikęs, jis ir pats suprasti nega- 
lėjo. Kaip jūs manote, vaikučiai, 
kas tai galėjo būti. Gal kuris jūsų: 
žino, prašau man „Varpelin“ pa- 
rašyti. Lauksiu, 

Juškaičių diedukas 


RŪTA 


Vai, rūtele, tu, žalioji, 
Kodėl tau nelinksma, 
akos svyra, lapai byra, 
Viršūnėlė linksta? 
Kur' žiedeliai tie geltoni, 
Aukso vainikėlis, 


Kur žaliumas, kur linksmumas? — 


Pasakyk, rūtele, ` 


— Vėjas pūtė, šakos lūžo, 
Ziedeliai nukrito, 
Piktažolės, ką čia auga, 
Man lapus pakirto. 
Nėra geros ravėjėlės, 
Nėr kam prižiūrėti, — 
Sunku žaliajai rūtelei 
Tarp usnių žydėti 
A. Ivanauskaitė“ 

Paišytojas ir statytojas 


(Persų pasaka) 


Senai gyveno Persijoje paišy- 
tojas ir namų statytojas. Abudu 
buvo labai garsūs ir abudu vadi- 
nosi Aifrimai. Dėl kažin kokių ne- 
susipratimų abudu nuo seniai py- 
kosi ir viens kito labai nekentė. 

Vieną dieną paišytojas apsivil- 
ko ilgais baltais drabužiais, nuėjo 
pas karalių ir sako: 

— Aš ateinu iš amžinosios ra- 
mybės karalystės, kur tamstos 
tėvas su savo karžygiais gyvena. 
Jo isakytas aš nakti per sapną 
buvau pas jį apsilankęs. Aš ma- 
čiau neišpasakytą jo skaistumą. 
Jis įdavė man šitą raštą, kad 
įduočiau tamstai, ką aš su džiaug- 
smu ir padarau. 

Karalius drebančiomis ranko- 
mis paėmė raštą ir skaito: 

„Brangus mano sūnau! Pabai- 
ges žemės gyvenimą, aš naujai 
atgimiau didvyrių rojaus šalyje. 
Norėdamas tinkamai dievams pa- 
„dėkoti, aš sumaniau pastatyti gra- 
žią šventyklą. Bet neturiu gero 
statytojo. Tai prašau atsiųsti man 
statytoją  Aifrimą. Kelią i mane 
murodys paišytojas Aifrimas. Ta- 
wo Tėvas". 

Nustebęs karalius džiaugėsi ir 
visai patikėjo, nes laiškas buvo 
rašytas jo tėvo rašysena. Jis pa- 
-šaukė statytoją Aifrimą ir pranešė 
jam visą reikalą. Statytojas per- 
skaitė raštą ir pagalvojo: „Tai 
apgavimas. Paišytojas nori mane 
be laiko iš šio pasaulio išvaryti“. 
Mat, kelias į rojų, paišytojo nu- 
„rodymu, turėjo būti toks: sukrauti 
„dideli laužą ir, giesmes giedant, 
sudeginti statytoją. 

— Sutinku, šviesusis valdove, 
tamstos valią išpildyti, — tarė sta- 
tytojas. — Tik norėčiau, kad iš 
šios žiemės galėčiau iškeliauti iš 
savo dvara. 


Karalius sutiko ir davė statyto- 
jui septynias dienas reikalams su- 
tvarkyti. 


Grįžo namo statytojas ir tuo- 
jau ėmė kasti urvą iš savo rūmų 
rūsio į kiemo viduri. lšėjimą iš 
lauko pridengė akmenimis. 

Septintąją dieną atvyko kara- 
liaus žmonės, sukrovė statytojo 
dvaro kieme dideli laužą, užkėlė 
ant laužo statytoją ir padegė. Sta- 
tytojas, užrūkus dūmams, nušliau- 
žė žemyn ir urvu nuėjo i rūmus. 
Statytojas nesirodė iš namų per 
visą mėnesi. Paskui jis apsivilko 
ilgais baltais drabužiais, nuėjo 
pas karalių ir, žemai nusilenkęs, 
idavė jam laišką. Karalius paėmė 
ir skaito: 


„Gerasis sūnau! Aš labai džiau- 
giuos, kad tu laimingai valdai 
šalį ir turi gabių vyrų. Atsiųstasis 
statytojas labai gražią šventyklą 
pastatė! Gausiai jam atlygink. Tik 
dabar šventyklai išpuošti reikia 
paišytojo. Tai atsiųsk man savo 
paišytoją Aifrimą tuo pačiu keliu. 
Tavo Tėvas". 


Nudžiugo karalius,  apkrovė 
brangenybėmis šventyklos staty- 
toją ir isakė pašaukti paišytoją. 


Paišytojas, pamatęs .baltuose dra- 
bužiuose statytoją. negalėjo su- 
prasti, kaip tai galėjo būti: jis 
juk savo akimis matė, kaip jo 


priešas lauže žuvo. Karalius tarė 
paišytojui: 
— Eisi pas mano tėvą šven- 


tyklos išpuošti. Duodu septynias 
dienas prisiruošti. 


Praėjo septynios dienos. Kara- 
liaus žmonės paišytojo dvaro kie- 
me sukrovė.laužą, užkėlė ant lau- 
žo pašytoją ir padegė. Paišytojas 
žuvo liepsnose. 

NETIKĖTAS LAIMIKIS 


— Šioje vietoje tikriausiai 
Ešerį tuojau sugausiu — 
Tarė sau Stasys, kursai 
Mėgęs meškeriot labai. 


Meškerę Stasys užmetęs, 
Kantriai— matot, vaikai, patys — 
Laukia, kuomet sujudės 
Pranašingoji plūdė. 


Valandikė taip praėjo, 
Staiga plūdė sudrebėjo. 
Traukia vyras, traukt sunku. 


— Čia žuvis ne iš mažų! 


Mąsto Stasius ir jo akys 
Spindi, širdis džiaugsmu plaka. 
Bet ištraukus, mūs vyrukas 
Liūsta, nes štai ant kabliuko. 
Vietoj ešerio — stora 

Ir išmirkusi šaka. 


Ee 

Tau, broleli 
(Skiriu V. Kuolaičiui) 
Tegul tavo jauną širdį 
Gėlės vis dabina, 
O su daina pavarykim 
Šalin nuliūdimą. 


„Aš pavogsiu iš saulutės 
„Spinpulėlių pluoštą 
Yr išausiu tau, broleli, 


iražią, gražią juostą. 

Eisiu, skinsiu žalių rūtų, 
Neužmiršuolėlių 
Ir nupinsiu tau, broleli, 
Giražų vainikėlį. 


Tegul skamba mūsų dainos, 
Sielos žaizdas gydo... 
Skinkim džiaugsmą, it lelijas, 
Kuris mums pražydo. 

A. Ivanauskaitė 


Linksmas pavasarėlis 


Piemenėlio dienoraštis 


Balandžio mėn, 23 d. 


Šiandien išvarė laukan ir kar- 
wutes. Sventasai Jurgis atnešė jom 
daug sodrios žolės, o mums tai 
buvo neapsakomas džiaugsmas. 

Svirindžiavo karvutės, išėjusios 
į lauką. Dienos šviesa merkė jų 
„akis. Bet ir primerktomis akimis, 
viena į kitą besiartindamos, mėgi- 
no raguosna dėtis. Mes skyrėme 
jas, čiauškinom botagais, gailėdami 
"tačiau kuriai nors uždrožti per 
šlaunį ar nugarą. 

Šeimininkės, kurį laiką pastovė- 
jusios ir pažiūrėjusios, kaip mes 
ganome, sugrįžo namuosna. Zino- 
jom mes, kad vakare jau kiekvie- 
nam duos po lašą pieno. Kai kar- 
vės jau visiškai aprimo ir ieškojo 
vietos, kur galėtų pavargusios va- 
landikę patogiau pastovėti ar pa- 
gulėti, mes susėdome ant dirvonė- 
Jio ir išsitraukę iš kišenėlių medi- 
nius plūgelius ir žagreles pradėjo- 
me arti, dar vakar išlygintą dirvą. 
Ruošėmės jon pasėti kviečių, avižų 
ir miežių. Šiandien dar sėklų ne- 
turėjome, bet susitarėm, kad vaka- 
me kiekvienas pasistengsime kuo 


„nors 


būdu įsigyti, kad rytojaus 
dieną, kai reikės laukan su keltavom 
skubėti, neužmirštumėm. 


Balandžio mėn. 25 d. 


Dėl liūtingos vakar dienos sėją 
atidėjom šiai dienai. Susikaupę vi- 
si apspitome išdirbtą lauką, surai- 
žėme jį į didesnius ir mažesnius 
gabalėlius. Vieni turėjome būti va- 
lakiniai, kiti — pusvalakiniai, treti — 
traininiai. Kiekvienas sėjome tik 
savam sklype. Pradžioj žegnojomės 
patys, žegnojome sklypelius ir sėk- 
las, sakėme: 

— Dievuli, padėk mums. Tada 
bėrėme po kelius grūdelius imda- 
mi, bijodami, kad nepatankintumėm 
ar neparetintumėm. O kai jau bai- 
gėme sėti, vėl žegnojome kiekvie- 
nas savo laukelį ir vėl sakėme: 

— Dievuli, derink. 


Taip darė mūsų seneliai, mūsų 
tėvai, ir mes taip darome dabar, 
ir taip darysime užaugę vyrai. 


Į pavakares jau kiekvienas ėjo- 
me žiūrėti savo sklypo, ar dar pa- 
sėliai neišdygę. 

Gegužės mėn. 2 d. 

Šiandien visi iš pat ryto džiau- 
gėmės  bedygstančiais  pasėliais. 
Kiekvienas diegelis tokis smailas, 
tokis raudonutis, kad, rodos, im- 
tum ir suvalgytum. Ant kiekvieno 
viršūnėlės mažytis rasos lašelis be- 
kabąs. Mirguliuojąs vaivorykštės 
spalvomis. 

(Birželio mėn. 5 d. 

Šiandien pirmoji Sekminių die- 
na. Mes rinkome gėlės ir pynėme 
vainikus. Stengėmės pradžioje pri- 
ganyti karvutes, paskiau kiek su- 
Stabdėm jas, kiekvienai ant ragų už- 
rišom po vainiką, apipynėme ra- 
gus berželių ir kitokiomis lapuoto- 
mis šakomis. Stebėjosi  karvutės, 
kad jos taip puošiamos. Matyt, per- 
nykštes Sėkmines buvo užmiršusios. 

Kai vidudienio namuosna ginė- 
me, dar galudaržėse pasitikdinėjo 
mus šeimininkės, kam sūrį, kam 
kiaušinių įteikdamos, išpirkdamos 
vainikuotas karvutes. , 

Mes garsiai tarėskodami ėjome 
Paskui bandą. Juokėmės, kai kuri 
nors karvutė savuosna vartuosna 
nepataiko, ar už tvoros mieto už- 
kliudytą vainiką palieka, o kita dar 
atsigręžta ir taip skaniai, net apsi- 
laižydama, sugurkšnoja jj. 

Pavakarėm jau prisiminėme, kad 
rytoj Joninės. Visi susigūžę apsė- 
dome lauką, sužaliavusį tankia pla- : 
čia pasėlių veja. Džiaugėmės, kad 
jau tokie dideli užaugę. Kalbėjo- 
me, kad kitimet dar daugiau pasė- 
sime, kad visi turėsime po du ar 
net po tris valakus. 


Vakare, jau keltavas namo par- 
ginę, ėjome su jaunimu prie upe- 
lio, leidome žvakutės, ieškojome 
šv. Jono vabalėlių.  Galvojome, 
kuris jų daugiau surinksime, 
to pasėliai geriau derės ir bus 
labiau brandūs. Pačiame vidurnak- 
ty ieškojome užsispyrę paparčio 
žiedo. Bet kur ten mums jisai su- 
rasti! Vyresnieji ir tai nesurado. 
Aš jau maniau, kad suradau, bet 
kai sudilginau ranką besiekdamas, 
tai nė to žiedo nebuvo. Ir niekam 
kitam apie tai nepasigyriau. Na- 
muosna grįžo » e jau paryčiais. Kaž- 
kur vasarojuje griežė griežlė, krū- 
muose čyp jo nubudę paukštyčiai, 
prie upelio kimiai kvarkseno lau- 
kinės antys. O man taip norėjosi 
miego, kad pačio akys merkėsi. 
Miegodamas, tur būt, jau ėjau... 

P: 


Našlaitė 


— Vai, mergele, tu, jaunoji, 
Kodėl galva svyra, svyra. 
Kasos taršios, veidas bala, 
Ašarėlės byra? 


Kodėl kasųįłnedabina 
Rūtų vainikėlis? 


Kur linksmumas, kur ramumas, 
„Kur tavo dainelės? 


— Liūdnas mano yr likimas, 
Išrautas lyg gėlės, 
Nieks nemyli, nepaguodžia 
Manes našlaitėlės. 
Nėr tėvelio, nėr močiutės, 
Nėr kam pridaboti, — 
Sunku jaunai man mergelei 
Linksmai uždainuoti. 
A. Ivanauskaitė. 

Kai šildo saulutė... 


ŽINELĖS 


Kamorūnai. Iš Vilniaus į pie- 
tus važiuojant rasi Varėnos stotj, 
o nuo jos į rytus — Kamorūnų kai- 
mą. Kamorūnai turi daugiau kaip 
50 gyvenamų namų, jau išsiskirs- 
čiusių viensėdžiais. Juose gyvena 
vien lietuviai. 

Sodžius stovi gražioje vietoje, 
prie pievų. Per pievas teka du maži 
upeliukai. Laukuose yra du kapiny- 
nai. Vienas kapinynas yra Pabaronės 
sodžiaus, bet jame laidojasi ir ka- 
morūniečiai. Kur tik pažiūrėsi, visur 
pamatysi miškus, miškelius, kalne- 
lius. Vasarą tuose miškeliuose gry- 
bauname ir uogauname. Kai pievos 
pražysta,pas mus tuomet labai gražu. 
Atvažiuokite pažiūrėtipamatysite. 

Vaikų nemaža. Mes visi skaito- 
me „Varpelį“. Kas jo neturi, tas 
prašo tėvelių išsirašyti „Aidą". 

J. Aliukas. 
Ootoj ojo ojo olojol-- 10100] 


TRUPINĖLIAI 
Kaip musės skraido 


Mes vasarą matome daug musių 
ir jas stebime, - bet nė vienas, tur 

būt, nematėme, kaip jos skraido 
Vienas mokslininkas, vardu Vatsonas, 
mums pasakoja neįtikėtiną daiktą 
apie jų skraidymą. Tik paklausykite. 

Musė atsimuša nuo žemės dviem 
paskutinėm kojytėm. Kada ji jau 
rengiasi iškilti, pasisuka kūneliu ir 
skrenda priekin ne galvele, bet už- 
pakaliu. Tas mokslininkas prašo ir 
mus įsitikinti, kad atskridusi musė 
nutūpia nukreipta galvele ton pusėn, 
iš kur atskrido. Jei musės skrenda 
užpakaliu, tai nuostabu, kaip jos 
pataiko nuskristi ten, kur joms rei- 
kia?  Padabokite ir jūs, vaikučiai, 
kaip gi tos musės ir tikrųjų skraido? 

Kad musė galėtų atsimušti nuo 
žemės ir pakilti aukštyn, jei reikia 
bent 5 cm. erdvės iš vietos. Jei 
erdvės trūksta, musė neišgali pakilti 
ir blaškosi vietoje. Štai kodėl jos. 
negali ištrūkti iš stiklinių musė- 
gaudų, kai josna pakliūva. 


OLCI TACS TCS TOCS TOCS TOCS TOLO 


ŽAIDIMAI 
Vištas gaudyti 


Vienas iš žaidėjų išrenkamas 
vanagu ir jam užrišamos akys. Kiti 
žaidėjai yra vištos ir bėgioja po 
kambarį. Kai vanagas artinasi prie 
sienos ar prie kito kurio daikto, 
vištos sako „ugnis, dega”! Tada va- 
nagas grįžta atgal ir vėl toliau gau- 
do. Sugautas tampa vanagu. Žaidžia- 
ma, kol nusibosta. 

LAIŠKŲ DĖŽUTĖ 


J. Aliukui. Ačiū už atsiųstas pasa- 
kas ir eiles, Mes negalėsime pasinaudoti, 
prašome atsiųsti kitų, gal bus geresnės. 
O žinele pasinaudojome. 

M. Pum—čiui. Ačiū už pasižadėjimą. 
Kai kurias eilutes įdėsime. 

J. Mack—čiui. Apysakaitę ir eilėraš- 
čius gavome. Dėkojame už paramą. Ką 
galėsime — įdėsime. 


Leidėias atsakomasis redaktorius Liudvikas Cicėnas. Vilnius „RUCH“ spaustuvė 


